เซี่ยงไฮ้คอมโพสิตปิดลบ 3.11 จุด เหตุวิตกเศรษฐกิจ
เซี่ยงไฮ้คอมโพสิตปิดลบ 3.11 จุด เหตุวิตกเศรษฐกิจ
1 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ขยับลง โดยดัชนีเซี่ยงไฮ้คอมโพสิตขยับลง 3.11 จุด หรือ 0.11% ปิดที่ 2,913.51 จุดภายหลังจากที่จีนได้เปิดเผยข้อมูลเศรษฐกิจที่บ่งชี้ถึงการชะลอตัวลง
สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคการผลิตของจีน อยู่ที่ระดับ 50.1 ในเดือนพ.ค. ซึ่งไม่เปลี่ยนแปลงจากระดับของเดือนเม.ย.
นายจ้าว ติงเหอ นักสถิติของ NBS เปิดเผยว่า การขยายตัวของกิจกรรมด้านการผลิตยังคงทรงตัวในเดือนพ.ค. โดยส่วนหนึ่งเป็นผลมาจากการขยายตัวของการผลิตด้านเทคโนโลยีขั้นสูงและการผลิตสินค้าเพื่อผู้บริโภค
ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน ปรับตัวลดลงแตะ 49.2 ในเดือนพ.ค. จากเดือนเม.ย.ที่ระดับ 49.4
ดัชนี PMI ภาคการผลิตเดือนพ.ค.อยู่ในระดับที่อ่อนแอที่สุดในรอบ 3 เดือน เนื่องจากการผลิตชะลอตัวลง ขณะที่ยอดสั่งซื้อใหม่ในภาคการผลิตของจีนปรับตัวลงเป็นครั้งแรกนับตั้งแต่เดือนก.พ.ปีนี้ 